Prešov
Prešov (Eperies/Preschau en alamaneg; Eperjes en hungareg; Preszów e poloneg; Пряшев e rusianeg ha Пряшів e rusineg hag en ukraineg) zo ur gêr eus reter Slovakia. Kêr-benn Rannvro Prešov eo. Poblet eo gant ouzhpenn 91 000 a dud hag an trede kêr vrasañ eus Slovakia eo, goude Bratislava ha Košice. 

Eno e voe embannet Republik Soviedel Slovakia, e 1919, gant tud hag a glaske sevel ur stad komunour, diwar skouer dispac’hioù Hungaria ha Rusia. Met ne badas ar republik soviedel nemet un nebeud sizhunvezhioù ha prestik en em gavas Prešov e stad nevez Tchekoslovakia.

Abaoe an Eil Brezel-bed eo kresket-mat Prešov ha deuet eo da vezañ ur greizenn velestradurel, armerzhel ha sevenadurel a bouez evit reter Slovakia. Ur skol-veur zo. Kêr-benn minorelezhioù rusinek hag ukrainek Slovakia eo ivez.

Kêrioù gevellet 
Gevellet eo Prešov gant ar c’hêrioù-mañ :
  : Rishon LeZion 
  : Gabrovo
  : La Courneuve
  : Brugherio
  : Keratsini
  : Pittsburgh
  : Remscheid
  : Moukatchevo 
  : Praha 
  : Nowy Sącz
  : Nyíregyháza

Liammoù diavaez 
    Lec'hienn ofisiel Prešov

Kêrioù Slovakia